CELEX: 32022R0199
Language: lt
Date: 2021-12-02 00:00:00
Title: Komisijos deleguotasis reglamentas (ES) 2022/199 2021 m. gruodžio 2 d. kuriuo dėl atskirtuvų naudojimo vykdant norveginių menkučių žvejybą Šiaurės jūroje iš dalies keičiamas Europos Parlamento ir Tarybos reglamentas (ES) 2019/1241

2022 2 15   
               
               
                  LT
               
               
                  Europos Sąjungos oficialusis leidinys
               
               
                  L 33/1
               
            
         KOMISIJOS DELEGUOTASIS REGLAMENTAS (ES) 2022/199
         2021 m. gruodžio 2 d.
         kuriuo dėl atskirtuvų naudojimo vykdant norveginių menkučių žvejybą Šiaurės jūroje iš dalies keičiamas Europos Parlamento ir Tarybos reglamentas (ES) 2019/1241
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (1), ypač į jo 15 straipsnio 2 dalį,
         kadangi:
         
                     (1)
                  
                  
                     Reglamento (ES) 2019/1241 V priede nustatytos Šiaurės jūrai ir Skagerako bei Kategato sąsiauriams skirtos regioninės techninės priemonės;
                  
               
                     (2)
                  
                  
                     jei tiesioginių žvejybos valdymo interesų turinčios valstybės narės mano, kad alternatyvios priemonės yra suderinamos su jauniklių apsauga, kuri užtikrinama kaip alternatyvą naudojant kitus selektyvumo didinimo įtaisus nei nustatytieji regioniniu lygmeniu ir Reglamento (ES) 2019/1241 V–XI priedų B dalyse, Komisija gali priimti tokias priemones deleguotaisiais aktais, remdamasi tų valstybių narių pateiktomis bendromis rekomendacijomis;
                  
               
                     (3)
                  
                  
                     pagal Reglamento (ES) 2019/1241 16 straipsnį, tiesioginių žvejybos valdymo interesų turinčios valstybės narės gali Komisijai pateikti bendrą rekomendaciją, kad būtų priimtos to reglamento 15 straipsnio 2 dalyje nurodytos techninės priemonės, susijusios su žvejybos įrankių selektyvumo pagal dydį ir rūšis charakteristikomis. Tokią rekomendaciją teikiančios valstybės narės turi pateikti mokslinių įrodymų, kad tomis priemonėmis bus užtikrintos tokios selektyvumo pagal konkrečią rūšį arba rūšių derinį charakteristikos, kurios būtų bent lygiavertės to reglamento V–X priedų B dalyse ir XI priedo A dalyje nustatytoms žvejybos įrankių selektyvumo charakteristikoms;
                  
               
                     (4)
                  
                  
                     Belgija, Danija, Nyderlandai, Prancūzija, Švedija ir Vokietija (toliau – Ševeningeno grupė) turi tiesioginių žvejybos Šiaurės jūroje valdymo interesų. Pasikonsultavusi su Šiaurės jūros patariamąja taryba, Ševeningeno grupė 2020 m. vasario 26 d., remdamasi Reglamento (ES) 2019/1241 15 straipsniu, pateikė Komisijai bendrą rekomendaciją, kurioje siūlomas deleguotasis aktas, kuriuo būtų iš dalies pakeista to reglamento V priedo B dalis, kad vykdant norveginių menkučių žvejybą Šiaurės jūroje būtų leidžiama naudoti selektyvumą pagal rūšis didinantį įtaisą kaip alternatyvą to reglamento V priedo B dalyje nurodytoms rūšiuojamosioms grotelėms, tarp kurių strypelių tarpas yra ne didesnis kaip 35 mm, kaip tai specializuotajai žvejybai skirtą pagrindinę priemonę;
                  
               
                     (5)
                  
                  
                     2021 m. rugsėjo 30 d. dėl bendros rekomendacijos konsultuotasi su Žuvininkystės ekspertų grupe. Europos Parlamento atstovas dalyvavo posėdyje stebėtojo teisėmis;
                  
               
                     (6)
                  
                  
                     Žuvininkystės mokslo, technikos ir ekonomikos komitetas (ŽMTEK) padarė išvadą (2), kad naudojant atskirtuvą priegaudos dydis (pagal svorį ir skaičių) veikiausiai sumažės, o priegaudos rūšių žuvų, kurios užauga didesnės už norvegines menkutes (pvz., menkinių), naudojimo modelis išliks toks pat arba bus geresnis nei naudojant rūšiuojamąsias groteles. ŽMTEK pažymėjo, kad mažesni nei 15 cm individai sudaro tik nedidelę visos priegaudos dalį, ir padarė išvadą, kad, palyginti su rūšiuojamųjų grotelių naudojimu, naudojant atskirtuvą norveginių menkučių žvejybos priegauda gerokai sumažės;
                  
               
                     (7)
                  
                  
                     todėl Reglamentas (ES) 2019/1241 turėtų būti atitinkamai iš dalies pakeistas;
                  
               
                     (8)
                  
                  
                     šiame reglamente nustatytos priemonės daro tiesioginį poveikį Sąjungos laivų žvejybos sezono planavimui ir atitinkamai ekonominei veiklai, todėl šis reglamentas turėtų įsigalioti iš karto, kai tik bus paskelbtas. Norveginių menkučių žvejyba vykdoma nuo rugsėjo iki gruodžio mėn., todėl šis reglamentas turėtų būti taikomas nuo 2021 m. rugsėjo 1 d. Toks taikymas atgaline data nedaro poveikio teisinio tikrumo ir teisėtų lūkesčių apsaugos principams,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2019/1241 V priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. rugsėjo 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 2 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 198, 2019 7 25, p. 105.
         
            (2)  https://stecf.jrc.ec.europa.eu/documents/43805/2786172/STECF+PLEN+20-03.pdf
      
      
         
            PRIEDAS
            V priedo B dalies 1.4 punkto lentelės devintas įrašas iš dalies keičiamas taip:
            
               
                           „Tinklo akių dydis
                        
                        
                           Geografiniai rajonai
                        
                        
                           Sąlygos
                        
                     
                           Ne mažesnis kaip 16 mm
                        
                        
                           Visas rajonas
                        
                        
                           Specializuotoji smulkiųjų pelaginių rūšių, kurios nėra nurodytos kitoje lentelės vietoje, žuvų žvejyba.
                           Specializuotoji norveginių menkučių žvejyba. Tvirtinamas vienas iš šių įtaisų:
                           
                                       1)
                                    
                                    
                                       rūšiuojamosios grotelės, tarp kurių strypelių atstumas yra ne didesnis kaip 35 mm;
                                    
                                 
                                       2)
                                    
                                    
                                       atskirtuvas (*1), jei jis atitinka šias sąlygas:
                                       
                                                   i)
                                                
                                                
                                                   atskirtuvo tinklo akių dydis ne didesnis kaip 70 mm ir jis pritvirtintas prie lanko, pagaminto iš PVC ar panašių lanksčiųjų medžiagų,
                                                
                                             
                                                   ii)
                                                
                                                
                                                   jeigu atskirtuvo viduje skersai jo kūgio arba ritinio sumontuota burė, ta burė pagaminta iš PVC arba panašios lanksčiosios medžiagos ir yra tokio dydžio, kad neuždengtų daugiau kaip 75 % skerspjūvio ploto toje vietoje, kur ji yra, ir
                                                
                                             
                                                   iii)
                                                
                                                
                                                   atskirtuvo viršūnėje yra ne mažesnė kaip 50 x 50 cm išplaukimo anga.
                                                
                                             
                                 Specializuotoji paprastųjų smėlinių ir rauzganųjų dryžakojų krevečių žvejyba. Laikantis nustatytų nacionalinių arba regioninių taisyklių pritvirtinamas selektyvusis tralas arba rūšiuojamosios grotelės.
                        
                     
            
               (*1)  Atskirtuvas – kūgio formos tinklinis įtaisas, atitinkantis šiuos kriterijus:
            
                        (1)
                     
                     
                        – jis yra įtaisytas prieš tralo maišą taip, kad kūgio priekinis kraštas arba pagrindas būtų pritvirtintas palei visą tralo apskritimo ilgį prieš tralo maišą arba prailginamąją dalį,
                     
                  
                        (2)
                     
                     
                        – jis smailėja iki viršūnės, pritvirtintos prie apatinės tralo sienos,
                     
                  
                        (3)
                     
                     
                        – jo viršūnės ir tralo maišo sujungimo vietoje išpjauta išplaukimo anga,
                     
                  
                        (4)
                     
                     
                        – norveginės menkutės gali pro jį praplaukti ir kauptis tralo maiše, o priegaudos žuvys, nukreiptos į išplaukimo angą, gali išplaukti į jūrą.“